**ELŐTERJESZTÉS**

Mőcsény Község Képviselő - testületének 2020. február 17-ei

rendes/rendkívüli testületi ülésére

4. napirendi ponthoz

|  |  |
| --- | --- |
| Tárgy: | Mőcsény Község Önkormányzatának 2020. évi közbeszerzési terve |
| Előterjesztő: | Dr. Brandt Huba osztályvezető |
| Előterjesztést készítette: | Dr. Brandt Huba osztályvezető |
| Az előterjesztés a jogszabályi feltételeknek megfelel: | igen |
| Melléklet: | 1 db |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Elemér polgármester |

**Tisztelt Képviselő-testület!**

A közbeszerzésekről szóló 2015. évi CXLIII. törvény (a továbbiakban: Kbt.) 42.§ (1) bekezdése alapján a Kbt. 5. § (1) bekezdésében meghatározott ajánlatkérők, így – Mőcsény Község Önkormányzata is – évente kötelesek összesített közbeszerzési tervet készíteni az adott évre tervezett közbeszerzéseikről folyó év március 31-ig.

A 2020. évre irányadó közbeszerzési értékhatárokat Magyarország 2020. évi központi költségvetéséről szóló 2019. évi LXXI. törvény határozza meg. E szerint a közbeszerzési értékhatárok:

„**70. §** (1) A közbeszerzésekről szóló 2015. évi CXLIII. törvény 15. § (1) bekezdés *b)* pontja szerinti nemzeti közbeszerzési értékhatár - kivéve a közszolgáltatói szerződésekre vonatkozó értékhatárt - 2020. január 1-jétől 2020. december 31-éig

*a)* árubeszerzés esetében 15,0 millió forint,

*b)* építési beruházás esetében 50,0 millió forint,

*c)* építési koncesszió esetében 100,0 millió forint,

*d)* szolgáltatás megrendelése esetében 15,0 millió forint,

*e)* szolgáltatási koncesszió esetében 30,0 millió forint.

(2) Az (1) bekezdéstől eltérően a közszolgáltatói szerződésekre vonatkozó nemzeti közbeszerzési értékhatár 2020. január 1-jétől 2020. december 31-éig

*a)* árubeszerzés esetében 50,0 millió forint,

*b)* építési beruházás esetében 100,0 millió forint,

*c)* szolgáltatás megrendelése esetében 50,0 millió forint,

*d)* építési koncesszió esetében 200,0 millió forint,

*e)* szolgáltatási koncesszió esetében 100,0 millió forint.”

Az előterjesztéshez csatolt melléklet tartalmazza Mőcsény Község Önkormányzatának tervezett közbeszerzéseit a becsült értékek meghatározásával és az irányadó eljárásrenddel együtt.

A Kbt. 42. § (3) bekezdése értelmében a közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

Mindezekre tekintettel kérem az alábbi határozati javaslat elfogadását:

**Határozati javaslat:**

Mőcsény Község Önkormányzatának Képviselő-testülete a közbeszerzésekről szóló 2015. évi CXLIII. törvény 42. § (1) bekezdése értelmében Mőcsény Község Önkormányzatának 2020. évi összesített közbeszerzési tervét a határozat melléklete szerinti tartalommal fogadja el.

A Képviselő-testület felkéri a jegyzőt, hogy gondoskodjon az éves összesített közbeszerzési tervnek a Közbeszerzési Adatbázisban, valamint Mőcsény Község Önkormányzatának honlapján történő közzétételéről.

Határidő: azonnal

Felelős: dr. Brandt Huba osztályvezető

Mőcsény, 2020. február 5.

dr. Brandt Huba s.k.

osztályvezető